
DR 30.10.2012 49 

 
Saya rasa baru ini Kerajaan Negeri Terengganu telah melepaskan beberapa ekor 

binatang seperti angsa untuk tujuan pembiakan. Dua-dua mampus kerana kena makan dek 
ikan, ikan yang besar itu, hilang terus, lenyap. Ikan tapah ya, terima kasih, Yang Berhormat 
Tumpat. Telah dimakan dan ada berita laporan yang mengatakan kedua-dua atau tiga ekor 
binatang ini telah dimakan habis kerana kawasan itu dari segi sudut potensinya tidak sesuai 
untuk ternakan, pelancongan mungkin ada.  

Cuma saya hendak tahu kenapa kerajaan mewartakan Tasik Kenyir itu sebagai 
kawasan bebas cukai. Adakah selama hari ini boleh meraih keuntungan ataupun dari segi 
manfaat kepada penduduk sekitar kah, kerajaan negeri kah atau sebagainya. Sebab itu 
nampaknya terlalu eksklusif berkenaan dengan status bebas cukai di Tasik Kenyir ini dan 
kerajaan negeri begitu sepi bila ditanya apakah manfaat selama hari ini berkenaan dengan 
peruntukan untuk menjadikan Tasik Kenyir ini sebagai kawasan berstatus bebas cukai. 
Terima kasih, Tuan Pengerusi. 

Tuan Pengerusi [Datuk Dr. Wan Junaidi bin Tuanku Jaafar]: Yang Berhormat 
Silam. 

 

3.52 ptg. 

 Tuan Haji Salleh Kalbi [Silam]: Terima kasih Tuan Pengerusi. Saya akan 
menyentuh beberapa perkara dalam B.22, dan P.22. Yang pertama sekali Tuan Pengerusi, 
tentang 120400 – NKRA - Rural Basic Infrastructure. Saya ingin tahu daripada pihak 
kementerian, terutamanya di kawasan Pulau Sakar. Kita dapati kawasan pesisiran pulau 
tersebut terutamanya yang didiami oleh penduduk yang ramai di sekitar Kampung Tanjung 
Paras sehingga ke Lok Buah. Saya minta supaya kementerian dapat membekalkan 
ataupun membina jalan pesisir pantai yang bersaiz dengan sesuai dengan bentuk 
kemudahan asas kampung tersebut. Sebab kita dapati kemudahan tersebut tidak begitu 
dibina oleh kementerian walaupun menghubungkan antara Terawakan dengan Kampung 
Tanjung Paras telah dibuat jambatannya. 

 Saya mengucapkan terima kasih kepada kementerian dalam peruntukan yang 
lepas. Jadi, saya minta peruntukan yang akan datang ini saya minta supaya jalan di tepi 
pantai di kawasan Tanjung Paras terutamanya supaya dapat dibina. Ini kerana di kawasan 
tersebut merupakan ada sekolah yang digunakan oleh penduduk dan anak-anak di 
kawasan kampung tersebut. 

 Seterusnya, saya ingin menyentuh Butiran 01707 – Pemasangan Baru Lampu 
Jalan Kampung. Saya minta supaya kementerian dapat memberi perhatian terutamanya di 
sekitar-sekitar Kampung Tanjung Labian, Kampung Tambisan, Kampung Sungai Merah 
semua di dalam kawasan DUN Tungkuk. Ini kerana terutamanya simpang-simpang masuk 
ke kawasan kampung tersebut tidak dapat pemasangan lampu. Saya minta supaya 
kementerian dapat memberikan peruntukan yang sewajarnya bagi pembinaan pemasangan 
lampu baru di kawasan-kawasan kampung tersebut. 

Begitu juga di sekitar yang kawasan Pulau Sakar supaya dapat dibekalkan elektrik 
kalaupun boleh bekalan tenaga solar bagi membolehkan sekitar kampung-kampung yang 
ada dan kepulauan tersebut dapat dibekalkan oleh kementerian. Seterusnya, Butiran yang 
menyentuh tentang RTC. Tuan Pengerusi, saya minta supaya kementerian kalau negeri 
Sabah saya rasa dalam peringkat awal pembentukan RTC hanya ditumpukan di negeri 
Semenanjung beberapa tempat dan di Sabah belum lagi diputuskan. Saya mencadangkan 
supaya RTC di negeri Sabah dibina di kawasan Pantai Timur terutamanya di antara 
kawasan Parlimen Kinabatangan dan kawasan Parlimen Silam. Ini kerana dari segi 
keluasan gabungan dua Parlimen ini menjadi antara yang terbesar dari segi saiznya dan 
memang jumlah penduduk di kawasan luar bandar pun memang banyak bertumpu di 
kawasan tersebut. 

Tuan Pengerusi, ini penting sebab dapat menjana dari segi pembangunan di 
kawasan luar bandar. Butiran tentang Majlis Amanah Rakyat. Saya ingin mohon kepada 
kementerian supaya dapat mempertimbangkan untuk membina Kolej Poly-Tech MARA di 
kawasan Lahad Datu dalam Parlimen Silam. Ini kerana saya dapati ada beberapa bahagian 
tanah yang dimiliki oleh MARA ini yang belum diusahakan terutamanya di kawasan Batu 8, 
Segama dan terbengkalai nampaknya kawasan tanah tersebut. Saya mencadangkan 
supaya kementerian dapat memikirkan untuk membina Kolej Poly-Tech MARA di kawasan 
Parlimen Silam.  



Saya rasa baru ini Kerajaan Negeri Terengganu telah melepaskan beberapa ekor binatang seperti angsa untuk tujuan pembiakan. Dua-dua mampus kerana kena makan dek ikan, ikan yang besar itu, hilang terus, lenyap. Ikan tapah ya, terima kasih, Yang Berhormat Tumpat. Telah dimakan dan ada berita laporan yang mengatakan kedua-dua atau tiga ekor binatang ini telah dimakan habis kerana kawasan itu dari segi sudut potensinya tidak sesuai untuk ternakan, pelancongan mungkin ada. Cuma saya hendak tahu kenapa kerajaan mewartakan Tasik Kenyir itu sebagai kawasan bebas cukai. Adakah selama hari ini boleh meraih keuntungan ataupun dari segi manfaat kepada penduduk sekitar kah, kerajaan negeri kah atau sebagainya. Sebab itu nampaknya terlalu eksklusif berkenaan dengan status bebas cukai di Tasik Kenyir ini dan kerajaan negeri begitu sepi bila ditanya apakah manfaat selama hari ini berkenaan dengan peruntukan untuk menjadikan Tasik Kenyir ini sebagai kawasan berstatus bebas cukai. Terima kasih, Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Silam. 3.52 ptg. Tuan Haji Salleh Kalbi [Silam]: Terima kasih Tuan Pengerusi. Saya akan menyentuh beberapa perkara dalam B.22, dan P.22. Yang pertama sekali Tuan Pengerusi, tentang 120400- NKRA- Rural Basic Infrastructure. Saya ingin tahu daripada pihak kementerian, terutamanya di kawasan Pulau Sakar. Kita dapati kawasan pesisiran pulau tersebut terutamanya yang didiami oleh penduduk yang ramai di sekitar Kampung Tanjung Paras sehingga ke Lok Buah. Saya minta supaya kementerian dapat membekalkan ataupun membina jalan pesisir pantai yang bersaiz dengan sesuai dengan bentuk kemudahan asas kampung tersebut. Sebab kita dapati kemudahan tersebut tidak begitu dibina oleh kementerian walaupun menghubungkan antara Terawakan dengan Kampung Tanjung Paras telah dibuat jambatannya. Saya mengucapkan terima kasih kepada kementerian dalam peruntukan yang lepas. Jadi, saya minta peruntukan yang akan datang ini saya minta supaya jalan di tepi pantai di kawasan Tanjung Paras terutamanya supaya dapat dibina. Ini kerana di kawasan tersebut merupakan ada sekolah yang digunakan oleh penduduk dan anak-anak di kawasan kampung tersebut. Seterusnya, saya ingin menyentuh Butiran 01707- Pemasangan Baru Lampu Jalan Kampung. Saya minta supaya kementerian dapat memberi perhatian terutamanya di sekitar-sekitar Kampung Tanjung Labian, Kampung Tambisan, Kampung Sungai Merah semua di dalam kawasan DUN Tungkuk. Ini kerana terutamanya simpang-simpang masuk ke kawasan kampung tersebut tidak dapat pemasangan lampu. Saya minta supaya kementerian dapat memberikan peruntukan yang sewajarnya bagi pembinaan pemasangan lampu baru di kawasan-kawasan kampung tersebut. Begitu juga di sekitar yang kawasan Pulau Sakar supaya dapat dibekalkan elektrik kalaupun boleh bekalan tenaga solar bagi membolehkan sekitar kampung-kampung yang ada dan kepulauan tersebut dapat dibekalkan oleh kementerian. Seterusnya, Butiran yang menyentuh tentang RTC. Tuan Pengerusi, saya minta supaya kementerian kalau negeri Sabah saya rasa dalam peringkat awal pembentukan RTC hanya ditumpukan di negeri Semenanjung beberapa tempat dan di Sabah belum lagi diputuskan. Saya mencadangkan supaya RTC di negeri Sabah dibina di kawasan Pantai Timur terutamanya di antara kawasan Parlimen Kinabatangan dan kawasan Parlimen Silam. Ini kerana dari segi keluasan gabungan dua Parlimen ini menjadi antara yang terbesar dari segi saiznya dan memang jumlah penduduk di kawasan luar bandar pun memang banyak bertumpu di kawasan tersebut. Tuan Pengerusi, ini penting sebab dapat menjana dari segi pembangunan di kawasan luar bandar. Butiran tentang Majlis Amanah Rakyat. Saya ingin mohon kepada kementerian supaya dapat mempertimbangkan untuk membina Kolej Poly-Tech MARA di kawasan Lahad Datu dalam Parlimen Silam. Ini kerana saya dapati ada beberapa bahagian tanah yang dimiliki oleh MARA ini yang belum diusahakan terutamanya di kawasan Batu 8, Segama dan terbengkalai nampaknya kawasan tanah tersebut. Saya mencadangkan supaya kementerian dapat memikirkan untuk membina Kolej Poly-Tech MARA di kawasan Parlimen Silam.